เคาะ 5 หุ้นเด่นราคาถูก-หนี้ต่ำ-พื้นฐานแน่น! ไม่กระทบโควิด-19
เคาะ 5 หุ้นเด่นราคาถูก-หนี้ต่ำ-พื้นฐานแน่น! ไม่กระทบโควิด-19
เคาะ 5 หุ้นเด่นราคาถูก-หนี้ต่ำ-พื้นฐานแน่น! ไม่กระทบโควิด-19
26 มี.ค. 2563

“ข่าวหุ้นธุรกิจออนไลน์” ได้ทำการสำรวจและรวบรวมบทวิเคราะห์ที่เกี่ยวข้องกับกลยุทธ์การลงทุนในภาวะดัชนีผันผวน โดยพบว่า บริษัทหลักทรัพย์เคจีไอ (ประเทศไทย) จำกัด ยังแนะนำสะสมหุ้นที่คาดผลการดำเนินงานดีกว่าตลาดฯ โดยราคาหุ้นที่ปรับตัวลดลงมาให้ทยอยสะสม ซึ่งจะเน้นหุ้นที่ราคาลงลึกเกินพื้นฐาน มีหนี้ต่ำ โดยอัตราส่วนหนี้สินต่อทุน (D/E) ต่ำกว่า 1 เท่า อีกทั้งเป็นหุ้นที่ได้รับผลกระทบจากสถานการณ์แพร่ระบาดไวรัสโควิด-19 น้อย
ทั้งนี้ บล.เคจีไอ (ประเทศไทย) จำกัด ระบุในบทวิเคราะห์ (26 มี.ค.63) โดยแนะนำหุ้นเด่นวันนี้ ตามปัจจัยพื้นฐาน  เก็งกำไร CPALL, BJC รับเสี่ยงได้น้อยถัวหุ้นพื้นฐานดีต่อ
โดยแนะนำเก็งกำไร จากประเด็นข่าวมาตรการรัฐฯ ประเมินหุ้นค้าปลีกอย่าง CPALL และ BJC ที่ยังสามารถเปิดให้บริการได้ในขณะนี้ + มาตรการช่วยค่าครองชีพของภาครัฐฯ จะเป็น Sentiment บวก แนะนำ “เก็งกำไร” 1) CPALL (แนวรับ 58 บาท / แนวต้าน 62 – 64 บาท / Stop loss 56 บาท) และ 2) BJC (แนวรับ 39 บาท / แนวต้าน 41 – 44 บาท / Stop loss 35.5 บาท)
ขณะที่แนะนำสะสมหุ้นที่คาดผลการดำเนินงานดีกว่าตลาดฯ กลยุทธ์ Dollar cost average ราคาหุ้นย่อค่อยสะสม เน้นหุ้นถูก + หนี้ต่ำ + ได้รับผลกระทบน้อย (คาดกำไรไตรมาส 1/63 Outperform ไม่ลงหรือบวกสวนภาพรวมตลาดฯ)
1) INTUCH (เป้าพื้นฐาน 61 บาท) 1) ประเมินแนวรับ 46 บาท และ 45 บาท / แนวต้าน 52 บาท … หากต่ำกว่า 42 บาท ชะลอการลงทุนก่อน 2) ความเสี่ยงหนี้สินต่ำ DE &lt; 1 เท่า และ Dividend yield 5.7% 3) คาดผลการดำเนินงานไตรมาส 1/63 ดีกว่าตลาดฯ ทรงๆ จากช่วงเดียวกันเมื่อปีก่อน
2) EGCO (เป้าพื้นฐาน 370 บาท)  1) ประเมินแนวรับ 210 บาท และ 200 บาท / แนวต้าน 230 บาท และ 240 บาท หากต่ำกว่า 180 บาท ชะลอการลงทุนก่อน 2) ความเสี่ยงหนี้สินต่ำ D/E &lt; 1 เท่า และ Dividend yield +3.5% 3) คาดผลการดำเนินงานไตรมาส 1/63 ดีกว่าตลาดฯ ทรงๆ จากช่วงเดียวกันเมื่อปีก่อน
3) BCPG (เป้าพื้นฐาน 22 บาท) 1) ประเมินแนวรับ 11.5 บาท และ 11.0 บาท / แนวต้าน 12.3 บาท และ 13.0 บาท หากต่ำกว่า 10.0 บาท ชะลอการลงทุนก่อน 2) Dividend yield 5.3% แม้ D/E 1.4 เท่า แต่ยังต่ำกว่า 2 เท่า และต่ำกว่าหุ้นกลุ่มโรงไฟฟ้าพลังงานทดแทนตัวอื่นๆ 3) คาดผลการดำเนินไตรมาส 1/63  ดีกว่าตลาดฯ โตทั้งจากช่วงเดียวกันเมื่อปีก่อน และจากไตรมาสก่อน
Report ตามปัจจัยพื้นฐานวันนี้
COM7 แนะนำ “ซื้อ” เป้าพื้นฐาน 22 บาท ฝ่ายวิจัยฯปรับลดประมาณการฯปี 2563 – 64 ลง -17.7% และ -12.3% ตามลำดับ สะท้อนสถานการณ์การแพร่ระบาดของไวรัสโควิด-19 และมาตรการภาครัฐฯ อย่างไรก็ดีประเมินว่าผลการดำเนินงานไตรมาส 2/63 จะเป็นจุดต่ำสุด (สมมติฐานสถานการณ์ควบคุมในไตรมาส 2/63 ) ราคาหุ้นตอนนี้ยังมี Upside จากราคาเหมาะสมใหม่หลังการปรับลดประมาณการฯและเป้าหมาย PE ลงแล้วถึง 60% คงคำแนะนำ “ซื้อ” ในเชิงพื้นฐาน
AAV แนะนำ “ถือ” เป้าพื้นฐาน 1.27 บาท ฝ่ายวิจัยฯคงมุมมองที่เป็นลบต่อธุรกิจสายการบินของ AAV* ผลจากการแพร่บาดของไวรัสโควิด-19 และมาตรการภาครัฐฯ ฝ่ายวิจัยฯปรับลดสมมติฐานจำนวนนักท่องเที่ยวในปีนี้ลงเป็น 15.1 ล้านคน และ 16.6 ล้านคนในปี 2564 และปรับลดประมาณการฯปี 2563 ลงเป็นขาดทุนสุทธิ -805 ล้านบาท (เดิมคาดกำไร +91 ล้านบาท) และคาดปี 2564 กำไร +29 ล้านบาท (เดิมคาดกำไร +162 ล้านบาท) คงคำแนะนำ “ถือ”
*อนึ่งข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 
 
 